Orlando Bloom

Orlando Jonathan Blanchard Copeland Bloom (* 13. január 1977, Canterbury, Spojené kráľovstvo) je anglický herec. Preslávila ho rola Legolasa v trilógiách Pán prsteňov a Hobit. Ďalšiu pozornosť získal vďaka fantasy, historickým a dobrodružným filmom ako napríklad Piráti z Karibiku, kde stvárnil postavu Willa Turnera po boku Johnnyho Deppa a Keiry Knightleyovej. Následne si zahral úlohu princa Parida v historickom epose Trója s Bradom Pittom. Od roku 2019 hrá v seriáli Amazon Prime Video s názvom Carnival Row. 

Na divadelných doskách debutoval v Duke of York's Theatre v hre In Celebration. V roku 2013 si zahral v broadwayskej adaptácii hry Rómeo a Júlia. V roku 2009 ho UNICEF vymenovala za veľvyslanca dobrej vôle. V roku 2015 získal BAFTA Britannia Humanitarian Award.

Osobný život 
V rokoch 20032006 bol vo vzťahu s americkou herečkou Kate Bosworth. Začiatkom roka 2007 začal chodiť s austrálskou modelkou Mirandou Kerr. Svoje zásnuby oznámili v júni 2010 a o mesiac neskôr sa vzali. 6. januára 2011 sa im v Los Angeles narodil syn. 25. októbra 2013 Bloom a Kerr oznámili, že sa pred pár mesiacmi rozišli a plánujú ukončiť manželstvo. Rozviedli sa na konci roka 2013.

Bloom začal v januári 2016 chodiť s americkou speváčkou a skladateľkou Katy Perry; no vo februári 2017 oznámili, že už nie sú spolu. Svoj vzťah obnovili vo februári 2018 a 14. februára 2019 sa zasnúbili. 5. marca 2020 vo videoklipe k piesni „Never Worn White“ speváčka odhalila, že čakajú dieťa. 26. augusta 2020 Perry porodila ich spoločnú dcéru.

Filmografia

Film

Televízia

Iné projekty

Externé odkazy

Referencie 

Anglickí divadelní herci
Anglickí filmoví herci
Anglickí televízni herci

Rozprávači audiokníh